# Òrbita ocular

Les òrbites oculars són dues cavitats exocràniques constituïdes per elements dels ossos del cap. S'hi allotgen els globus oculars i altres estructures corporals que hi estan relacionades, com la glàndula lacrimal, situada en la fossa homònima que ocupa la seva regió lateral interna superior. Tenen una morfologia que protegeix l'ull i als músculs que li donen mobilitat dels impactes externs de poca importància.
La seva irrigació sanguínia principal és l'artèria oftàlmica, la primera branca de l'artèria caròtide interna, però existeixen moltes variants anatòmiques individuals. Els nervis cranials relacionats amb l'òrbita són:
* Nervi òptic. Penetra en ella a través del canal òptic, juntament amb l'artèria oftàlmica, i porta al cervell la informació visual obtinguda per la retina. El nervi òptic d'un ull s'uneix al de l'altre i forma el quiasma òptic.
* Nervi motor ocular comú. Provinent del mesencèfal, travessa la fissura orbitària superior i es divideix en superior i inferior. La part superior proporciona innervació motora somàtica als músculs elevador de la parpella superior i recte superior. La part inferior innerva els músculs recte medial, recte inferior i oblic inferior.
* Nervi patètic. Originat en la superfície posterior del tronc encefàlic, fa una corba al voltant del mesencèfal, segueix per la paret lateral del si cavernós, entra en l'òrbita també per la fissura orbitària superior i s'encarrega de la motricitat del múscul oblic superior.
* Branca oftàlmica del nervi trigemin. S'ocupa de la innervació sensorial general de l'òrbita, incloent la de la glàndula lagrimal, la conjuntiva i la pell de la parpella superior.
* Nervi motor ocular extern. Aporta la innervació motora somàtica del múscul recte lateral.
* Nervi facial. Permet plorar i tancar els ulls. Dona innervació motora branquial al múscul orbicular de les parpelles.
Des d'un punt de vista osteològic, les òrbites oculars dels humans estan formades per les prolongacions o parts de set ossos: l'os frontal, l'os zigomàtic, l'os maxil·lar, l'esfenoide, l'os palatí, l'etmoide i l'os lacrimal. Cada òrbita es divideix en: base, que correspon a la seva regió més anterior; vèrtex, situat en la zona posterior; quatre parets, superior, inferior i dues laterals i els marges extern i medial. L'interior de l'òrbita està recobert per una membrana fibromuscular, anomenada periòrbita. Adherit a aquesta membrana a nivell del vèrtex orbitari es troba l'anell de Zinn, origen dels tendons dels músculs recte lateral, recte inferior, recte medial, recte superior i elevador de la parpella superior. Els quatre rectes s'inserten distalment en la porció anterior de l'escleròtica, formant un con muscular.
La asimetria orbitària, tant de naturalesa congènita com adquirida, és una condició que pot ser subtil i a penes apreciable o provocar un defecte estètic greu. La ciclòpia és una malformació extremadament rara (uns 1,05 casos/100.000 naixements, incloent els fetus morts in utero), que rep el seu nom dels ciclops de la mitologia grega. Es caracteritza per l'existència en la cara d'una única òrbita central, moltes vegades acompanyada de diverses anomalies cerebrals, facials i extrafacials. No és compatible amb la vida i eventualment forma part d'una síndrome de Patau. La ciclòpia amb probòscide (presència en el front d'un apèndix nasal tubular aberrant) és una raresa. Encara que la prevalença de anormalitats cromosòmiques en les ciclòpies és alta, l'etiologia de la major part d'elles té una gran heterogeneïtat genètica.
Les fractures orbitàries són, tant en adults com en nens, el tercer tipus més comú de fractura facial i tenen un tractament difícil. Es classifiquen segons la seva localització anatòmica dins de l'orbita (sòl, paret medial, paret lateral i sostre). En un 29 per cent d'elles existeixen lesions oculars concomitants. La causa d'aquestes fractures és una força d'intensitat mitjana o alta dirigida contra l'ull i els ossos que l'envolten. Es veuen generalment com a conseqüència d'agressions físiques, lesions esportives, accidents de trànsit o caigudes al terra. Freqüentment, les fractures de la paret lateral són combinades i involucren l'os zigomàtic. L'elasticitat dels ossos dels nens fa que en alguns casos el traumatisme orbitari produeixi una fractura de canya verda, també anomenada fractura de l'ull blanc per la manca d'un hematoma apreciable o d'altres signes externs de lesió a la zona, la qual pot afectar els músculs extraoculars i ser l'origen d'una diplopia permanent si no es practica amb molta urgència la intervenció quirúrgica oportuna. Algunes vegades les especials característiques de la fractura fan necessària la cirurgia reconstructiva del teixit ossi orbitari, emprant el trasplantament autòleg d'os, cartílag i múscul o fent servir materials sintètics com ara plaques de titani, de titani amb polietilè i de polidioxanona reabsorbible.
Quasi tots els hematomes retrobulbars es produeixen per la ruptura traumàtica de les parets d'un vas sanguini de l'òrbita. Molt rarament, tenen un origen iatrogènic derivat de les complicacions d'una cirurgia sinusal o ocular.
La gran majoria de cel·lulitis orbitàries són infeccions bacterianes dels músculs i el teixit adipós que hi ha al voltant de l'ull, generalment causades per Staphylococcus aureus o Streptococcus spp. Adesiara, en persones immunodeficients es veuen mucormicosis i aspergil·losis que envaeixen l'òrbita amb el subseqüent risc de provocar una meningitis fúngica.
L'orbitopatia tiroidal és una condició inflamatòria, autoimmunitària i autolimitada que amb freqüència afecta els teixits orbitaris i periorbitaris dels individus amb malaltia de Graves-Basedow, encara que també es pot desenvolupar en subjectes sense anormalitats destacables de la funció de la glàndula tiroide o que tenen antecedents d'hipotiroïdisme o tiroïditis de Hashimoto.
En més d'un seixanta per cent dels casos de granulomatosi de Wegener (una vasculitis sistèmica primària necrotitzant de petits vasos, coneguda també com granulomatosi amb poliangiïtis) hi ha dany orbitari, el qual no és rar que sigui la primera o l'única manifestació de la malaltia. Si no es tracta adequadament pot produir pèrdua de visió, proptosi de l'ull i deformitat facial.
La miositis orbitària és un trastorn inflamatori agut o crònic poc habitual i que no té un origen clar. Ocasionalment es manifesta associat a una malaltia autoimmunitària com el lupus eritematós sistèmic, per exemple. Es caracteritza per dolor a l'òrbita, hiperèmia conjuntival, desplaçament anterior del globus ocular i progressiva disminució del moviment dels músculs extraoculars.
Els tumors de l'òrbita ocular poden ser primaris o metastàtics. Els primers sorgeixen en qualsevol dels teixits orbitaris i els més freqüents són els vasculars, com ara els limfangiomes o els hemangiomes capil·lars infantils i els hemangiomes cavernosos en adults. Els meningiomes primaris de la beina de la porció intraorbitària del nervi òptic són inusuals, mostren un característic creixement tubular i quan envaeixen l'ull poden causar despreniment de retina i ceguesa. En aquesta zona craniofacial és molt rara l'aparició d'un limfoma no hodgkinià. Les neoplàsies malignes de la glàndula lacrimal acostumen a formar masses que comprometen la innervació de l'òrbita i que de vegades infiltren els ossos adjacents, com ocorre en alguns casos de carcinoma adenoide quístic lacrimal. Pel que fa als tumors metastàtics, els carcinomes de mama i de pròstata són els càncers sòlids que tenen una major tendència a colonitzar l'òrbita, si bé ho fan poc sovint. Infreqüentment, s'han descrit metàstasis orbitàries de neuroblastomes, de carcinomes de la nasofaringe i d'adenocarcinomes de pulmó o de la papil·la de Vater. El colesteatoma orbitari o colegranuloma frontorbitari és una entitat clínica pseudotumoral gairebé insòlita, formada per cristalls de colesterol, que es presenta principalment en homes de mitjana edat amb antecedents d'un traumatisme banal. Apareix com a conseqüència de la incompleta reabsorció de una hemorràgia que origina una reacció granulomatosa encapsulada. Té tendència a recidivar i en casos de llarga evolució pot produir lesions lítiques òssies al frontal. El tractament és la seva acurada i total exèresi quirúrgica.

## Referències

* ↑ Bird, B; Stawicki, SP «Anatomy, Head and Neck, Ophthalmic Arteries» (en anglès). StatPearls [Internet]. StatPearls Publishing LLC, 2021 Ag 11; NBK482317 (rev), pàgs: 4. PMID: 29493942 [Consulta: 17 juliol 2022].
* ↑ Hayreh, SS «Orbital vascular anatomy» (en anglès). Eye (Lond), 2006 Oct; 20 (10), pp: 1130-1144. DOI: 10.1038/sj.eye.6702377. ISSN: 1476-5454. PMID: 17019411 [Consulta: 10 juliol 2022].
* ↑ Lacey, H; Oliphant, H; Smith, C, Koenig, M; Rajak, S «Topographical anatomy of the annulus of Zinn» (en anglès). Sci Rep, 2022 Gen 20; 12 (1), pp: 1064. DOI: 10.1038/s41598-022-05178-y. PMC: 8776787. PMID: 35058545 [Consulta: 20 agost 2022].
* ↑ Costa Palermo, E «Anatomy of the periorbital region» (en anglès). Surg Cosmet Dermatol, 2013; 5 (3), pp: 245-256. ISSN: 1984-8773 [Consulta: 10 juliol 2022].
* ↑ Tower, RN; Soparkar, CNS; Patrinely, JR «Perspectives on Periocular Asymmetry» (en anglès). Semin Plast Surg, 2007 Feb; 21 (1), pp: 18-23. DOI: 10.1055/s-2007-967743. PMC: 2884825. PMID: 20567652 [Consulta: 10 juliol 2022].
* ↑ Kalantzis, GC; Tsiamis, CB; Poulakou-Rebelakou, EL «Cyclopia: from Greek antiquity to medical genetics» (en anglès). Ital J Anat Embryol, 2013 Nov; 118 (3), pp: 256-262. DOI: 10.13128/IJAE-13716. ISSN: 1122-6714. PMID: 24640588 [Consulta: 29 juliol 2022].
* ↑ Arnold, WH; Meiselbach, V «3-D reconstruction of a human fetus with combined holoprosencephaly and cyclopia» (en anglès). Head Face Med, 2009 Jun 29; 5, pp: 14. DOI: 10.1186/1746-160X-5-14. PMC: 2709107. PMID: 19563629 [Consulta: 25 agost 2022].
* ↑ Salama, GS; Kaabneh, MA; Al-Raqad, MK; Al-Abdallah, IM; Shakkoury, AG; Halaseh, RA «Cyclopia: a rare condition with unusual presentation - a case report» (en anglès). Clin Med Insights Pediatr, 2015 Feb 9; 9, pp: 19-23. DOI: 10.4137/CMPed.S21107. PMC: 4324465. PMID: 25698887 [Consulta: 10 juliol 2022].
* ↑ Matalliotakis, M; Trivli, A; Matalliotaki, C; Moschovakis, A; Hatzidaki, E «Cyclopia: The Face Predicts the Future» (en anglès). Cureus, 2021 Ag 11; 13 (8), pp: e17114. DOI: 10.7759/cureus.17114. PMC: 8437009. PMID: 34548956 [Consulta: 10 juliol 2022].
* ↑ Kunwar, A; Shrestha, BM; Shrestha, S; Paudyal, P; Rawal, S «Cyclopia with proboscis: A rare congenital anomaly» (en anglès). Clin Case Rep, 2021 Jul 16; 9 (7), pp: e04466. DOI: 10.1002/ccr3.4466. PMC: 8283846. PMID: 34295488 [Consulta: 29 juliol 2022].
* ↑ Orioli, IM; Amar, E; Bakker, MK; Bermejo-Sánchez, E; Bianchi, F; Canfield, MA; Clementi, M; Correa, A; Csáky-Szunyogh, M; Feldkamp, ML; Landau, D; Leoncini, E; Li, Z: Lowry, RB; et al «Cyclopia: an epidemiologic study in a large dataset from the International Clearinghouse of Birth Defects Surveillance and Research» (en anglès). Am J Med Genet C Semin Med Genet, 2011 Nov 15; 157C (4), pp: 344-357. DOI: 10.1002/ajmg.c.30323. PMC: 4484722. PMID: 22006661 [Consulta: 10 juliol 2022].
* ↑ Joseph, JM; Glavas, IP «Orbital fractures: a review» (en anglès). Clin Ophthalmol, 2011 Gen 12; 5, pp: 95-100. DOI: 10.2147/OPTH.S14972. PMC: 3037036. PMID: 21339801 [Consulta: 16 juliol 2022].
* ↑ Delpachitra, SN; Rahmel, BB «Orbital fractures in the emergency department: a review of early assessment and management» (en anglès). Emerg Med J, 2016 Oct; 33 (10), pp: 727-731. DOI: 10.1136/emermed-2015-205005. ISSN: 1472-0205. PMID: 26358976 [Consulta: 16 juliol 2022].
* ↑ Hammond, D; Grew, N; Khan, Z «The white-eyed blowout fracture in the child: beware of distractions» (en anglès). J Surg Case Rep, 2013 Jul 12; 2013 (7), pp: rjt054. DOI: 10.1093/jscr/rjt054. PMC: 3813689. PMID: 24964459 [Consulta: 17 juliol 2022].
* ↑ Bicak, A; Hale, J; Day, KM «Bilateral Orbital Reconstruction With Autologous Bone Graft After Gunshot Wound to Upper Midface» (en anglès). Cureus, 2021 Feb 28; 13 (2), pp: e13611. DOI: 10.7759/cureus.13611. PMC: 8011473. PMID: 33816010 [Consulta: 26 juliol 2022].
* ↑ Yi, WS; Xu, XL; Ma, JR; Ou, XR «Reconstruction of complex orbital fracture with titanium implants» (en anglès). Int J Ophthalmol, 2012; 5 (4), pp: 488-492. DOI: 10.3980/j.issn.2222-3959.2012.04.16. PMC: 3428547. PMID: 22937511 [Consulta: 26 juliol 2022].
* ↑ Døving, M; Lindal, FP; Mjøen, E; Galteland, P «Orbital fractures» (en anglès). Tidsskr Nor Laegeforen, 2022 Abr 4; 142 (6), pp: 1-8. DOI: 10.4045/tidsskr.21.0586. ISSN: 0807-7096. PMID: 35383443 [Consulta: 17 juliol 2022].
* ↑ Kumar, S; Blace, N «Retrobulbar Hematoma» (en anglès). StatPearls [Internet]. StatPearls Publishing LLC, 2021 Des 4; NBK576417 (rev), pàgs: 6. PMID: 35015442 [Consulta: 20 agost 2022].
* ↑ Danishyar, A; Sergent, SR «Orbital Cellulitis» (en anglès). StatPearls [Internet]. StatPearls Publishing LLC, 2022 Maig 1; NBK507901 (rev), pàgs: 8. PMID: 29939678 [Consulta: 22 juliol 2022].
* ↑ Farooq, AV; Patel, RM; Lin, AY; Setabutr, P; Sartori, J; Aakalu, VK «Fungal Orbital Cellulitis: Presenting Features, Management and Outcomes at a Referral Center» (en anglès). Orbit, 2015 Jun; 34 (3), pp: 152-159. DOI: 10.3109/01676830.2015.1014512. PMC: 5466351. PMID: 25906127 [Consulta: 22 juliol 2022].
* ↑ Bartalena, L; Piantanida, E; Gallo, D; Lai, A; Tanda, ML «Epidemiology, Natural History, Risk Factors, and Prevention of Graves' Orbitopathy» (en anglès). Front Endocrinol (Lausanne), 2020 Nov 30; 11, pp: 615993. DOI: 10.3389/fendo.2020.615993. PMC: 7734282. PMID: 33329408 [Consulta: 18 juliol 2022].
* ↑ Muller, K; Lin, JH «Orbital Granulomatosis With Polyangiitis (Wegener Granulomatosis)» (en anglès). Arch Pathol Lab Med, 2014 Ag; 138 (8), pp: 1110-1114. DOI: 10.5858/arpa.2013-0006-RS. PMC: 4140401. PMID: 25076302 [Consulta: 19 juliol 2022].
* ↑ Chan, AJ; Rai, AS; Lake, S «Orbital myositis in systemic lupus erythematosus: A case report and literature review» (en anglès). Eur J Rheumatol, 2020 Jul; 7 (3), pp: 135-137. DOI: 10.5152/eurjrheum.2020.19217. PMC: 7431353. PMID: 32809933 [Consulta: 20 juliol 2022].
* ↑ Kang, MS; Yang, HK; Kim, N; Hwang, JM «Clinical Features of Ocular Motility in Idiopathic Orbital Myositis» (en anglès). J Clin Med, 2020 Abr 18; 9 (4), pp: 1165. DOI: 10.3390/jcm9041165. PMC: 7231042. PMID: 32325733 [Consulta: 20 juliol 2022].
* ↑ Laplant, J; Cockerham, K «Primary Malignant Orbital Tumors» (en anglès). J Neurol Surg B Skull Base, 2021 Feb; 82 (1), pp: 81-90. DOI: 10.1055/s-0040-1722635. PMC: 7987380. PMID: 33777620 [Consulta: 29 juny 2022].
* ↑ Palmisciano, P; Ferini, G; Ogasawara, C; Wahood, W; Bin Alamer, O; et al «Orbital Metastases: A Systematic Review of Clinical Characteristics, Management Strategies, and Treatment Outcomes» (en anglès). Cancers (Basel), 2021 Des 24; 14 (1), pp: 94. DOI: 10.3390/cancers14010094. PMC: 8750198. PMID: 35008259 [Consulta: 29 juny 2022].
* ↑ El Hammaoui, H; El Mortaji, H; El Ghaidi, M; Basraoui, D; et al «Orbital Lymphagioma: About a Case Report» (en anglès). SAS J Med, 2020; Feb 22, pp: 52-54. DOI: 10.36347/sasjm.2020.v06i02.006. ISSN: 2454-5112 [Consulta: 29 juny 2022].
* ↑ Koka, K; Patel, BC «Capillary Infantile Hemangiomas» (en anglès). StatPearls [Internet]. StatPearls Publishing LLC, 2021 Nov 2; NBK38249 (rev), pàgs: 6. PMID: 30855837 [Consulta: 29 juny 2022].
* ↑ de Almeida, JA; Bido Gellen, PV; Martins Hiramatsu, D; Araújo Dos Santos, M; Bitencourt, L; Fagury Videira Marceliano, E; Paiva Weydt Galhardi, M; et al «Cavernous Hemangioma in the Orbital Cavity: Case Report» (en anglès). Eur J Dent, 2022 Feb; 16 (1), pp: 230-233. DOI: 10.1055/s-0041-1732948. PMC: 8890910. PMID: 34674195 [Consulta: 29 juny 2022].
* ↑ Turbin, RE; Pokorny, K «Diagnosis and treatment of orbital optic nerve sheath meningioma» (en anglès). Cancer Control, 2004 Set-Oct; 11 (5), pp: 334-341. DOI: 10.1177/107327480401100508. ISSN: 1526-2359. PMID: 15377993 [Consulta: 6 agost 2022].
* ↑ Amit, S; Purwar, N; Agarwal, A; Kanchan, S «Primary orbital non-Hodgkin's lymphoma» (en anglès). BMJ Case Rep, 2012 Oct 19; 2012, pp: bcr2012006847. DOI: 10.1136/bcr-2012-006847. PMC: 4543765. PMID: 23087277 [Consulta: 29 juny 2022].
* ↑ Mueller, AJ; Czyz, CN «Lacrimal Gland Malignancies» (en anglès). StatPearls [Internet]. StatPearls Publishing LLC, 2022 Feb 12; NBK578187 (rev), pàgs: 12. PMID: 35201715 [Consulta: 29 juny 2022].
* ↑ Khatib, N; Ionescu, C; Briscoe, D; Saeed, P «Adenoid Cystic Carcinoma of the Lacrimal Gland» (en anglès). Adv Ophthalmol Optom, 2021 Ag; 6, pp: 147-158. DOI: 10.1016/j.yaoo.2021.04.021. ISSN: 2452-1760 [Consulta: 6 agost 2022].
* ↑ Vlachostergios, PJ; Voutsadakis, IA; Papandreou, CN «Orbital Metastasis of Breast Carcinoma» (en anglès). Breast Cancer (Auckl), 2009 Des 2; 3, pp: 91-97. ISSN: 1178-2234. PMC: 3086305. PMID: 21556252 [Consulta: 29 juny 2022].
* ↑ Ahmed, M; Begum, T «Orbital metastasis from prostate cancer» (en anglès). BMJ Case Rep, 2015 Ag 11; 2015, pp: bcr2015211447. DOI: 10.1136/bcr-2015-211447. PMC: 4533619. PMID: 26264950 [Consulta: 29 juny 2022].
* ↑ Yang, WJ; Zhou, YY; Zhao, F; Mei, ZM; Li, S; Xiang, Y «Orbital neuroblastoma metastasis: A case report and literature review» (en anglès). Medicine (Baltimore), 2019 Set; 98 (36), pp: e17038. DOI: 10.1097/MD.0000000000017038. PMC: 6739015. PMID: 31490393 [Consulta: 29 juny 2022].
* ↑ Shin, SC; Hong, SL; Lee, CH; Cho, KS «Orbital metastasis as the primary presentation of nasopharyngeal carcinoma» (en anglès). Braz J Otorhinolaryngol, 2016 Set-Oct; 82 (5), pp: 614-617. DOI: 10.1016/j.bjorl.2015.04.006. ISSN: 1808-8694 [Consulta: 30 juny 2022].
* ↑ Soeroso, NN; Tarigan, SP; Saragih, W; Sari, ND; et al «Lung adenocarcinoma presenting with an orbital metastasis» (en anglès). Respir Med Case Rep, 2018 Ag 7; 25, pp: 116-118. DOI: 10.1016/j.rmcr.2018.08.005. PMC: 6091225. PMID: 30112271 [Consulta: 21 juliol 2022].
* ↑ Tsai, YE; Chien, KH; Li, YF; Lai, SW «Rare Orbital Metastasis Originating from Ampullary Adenocarcinoma» (en anglès). Medicina (Kaunas), 2021 Nov 12; 57 (11), pp: 1238. DOI: 10.3390/medicina57111238. PMC: 8624159. PMID: 34833456 [Consulta: 21 juliol 2022].
* ↑ Rodríguez Martín, J; Cordovés Dorta, LM; Manzano Sanz, C; Martín Barrera, F «Colegranuloma frontorbitario: "Colesteatoma" de órbita» (en castellà). Arch Soc Canar Oftal, 1999; 10, pp: 93-97. Arxivat de l'original el 24 d’agost 2020. ISSN: 1989-7294 [Consulta: 24 juliol 2022].
* ↑ Guadarrama-Ortiz, P; Choreño-Parra, JA; Pacheco-Sánchez, FJ; Rodríguez-Nava, AI; García-Quintero, G; et al «The pterional approach for the surgical resection of an orbital cholesteatoma: a case report» (en anglès). J Med Case Rep, 2021 Gen 22; 15 (1), pp: 18. DOI: 10.1186/s13256-020-02579-3. PMC: 7821492. PMID: 33478568 [Consulta: 24 juliol 2022].

## Bibliografia

* Turvey, Timothy A.; Golden, Brent A. Orbital anatomy for the surgeon (en anglès). Oral Maxillofac Surg Clin North Am, 2012 Nov; 24 (4), pp: 525-536. PMID: 23107426. DOI 10.1016/j.coms.2012.08.003 [Consulta: 19 juliol 2022].
* Denion, Eric; Hitier, Martin; Guyader, Vincent; Dugué, Audrey-Emmanuelle; Mouriaux, Frédéric. Unique human orbital morphology compared with that of apes (en anglès). Sci Rep, 2015 Jun 25; 5, pp: 11528. PMID: 26111067. DOI 10.1038/srep11528 [Consulta: 26 agost 2022].
* Purohit, Bela S.; Vargas, Maria Isabel; Ailianou, Angeliki; Merlini, Laura; et al. Orbital tumours and tumour-like lesions: exploring the armamentarium of multiparametric imaging (en anglès). Insights Imaging, 2016 Feb; 7 (1), pp: 43-68. PMID: 26518678. DOI 10.1007/s13244-015-0443-8 [Consulta: 24 juliol 2022].
* Crawford, Lauren; Sharma, Sanjeev. Orbital Apex Metastasis from Adenoid Cystic Carcinoma: Acute Loss of Vision and Subsequent Recovery with the Radiation (en anglès). Cureus, 2017 Nov 22; 9 (11), pp: e1869. PMID: 29383291. DOI 10.7759/cureus.1869 [Consulta: 30 juliol 2022].
* Bhat, Roopa; Al-Samarraie, Mohannad; Nada, Ayman; Leiva-Salinas, Carlos; et al. Spotlight on the pediatric eye: a pictorial review of orbital anatomy and congenital orbital pathologies (en anglès). Neuroradiol J, 2021 Feb; 34 (1), pp: 21-32. PMID: 32865127. DOI 10.1177/1971400920949232 [Consulta: 29 juny 2022].
* Wendell Ferreira Damasceno, Renato; Arôxa Pereira Barbosa, Juliana; Costa Cortez, Lucas Rafael; Belfort Jr, Rubens. Orbital lymphatic vessels: immunohistochemical detection in the lacrimal gland, optic nerve, fat tissue, and extrinsic oculomotor muscles (en anglès). Arq Bras Oftalmol, 2021 Maig-Jun; 84 (3), pp: 209-213. PMID: 33567024. DOI 10.5935/0004-2749.20210035 [Consulta: 25 agost 2022].

## Enllaços externs

* Orbital Trauma Learning in 10. 2018; Oct 31 (en anglès)
* Órbita ocular Área Oftalmológica Avanzada. 2019; Des 30 (en castellà)
* Bones of the orbit Kenhub-Learn Human Anatomy. 2020; Jul 6 (en anglès)